
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 982-32/2015
Előterjesztést készítette: Novákné Dutkai Szilvia
Előterjesztés elkészítésének időpontja: 2015. március 27.
Előterjesztést véleményezi: PVB
Döntés módja: nyílt szavazás, egyszerű szótöbbség

Mellékletek: Helyszínrajz, fotódokumentáció, adó-és értékbizonyítvány
E L Ő T E R J E S Z T É S

Sülysáp Város Önkormányzata Képviselő-testületének

2015. április 23-án tartandó munkaterv szerinti ülésére

19. napirendhez

Tárgy:
Sülysáp 3862 hrsz.-ú, természetben 2241, Sülysáp Malom u. 9. szám alatt található ingatlan vételre felajánlása Sülysáp Város Önkormányzata számára
Tisztelt Képviselő-testület!
Mészáros József Sülysáp Szilvafasor u. 3. szám alatti lakos vételre felajánlotta a Sülysáp 3862 hrsz.-ú, természetben a 2241 Sülysáp, Malom utca 9. szám alatt található lakóház udvar művelési ágú 2091 m2 területű ingatlant.

Az ingatlanon lévő épületek elhanyagolt állapotban vannak, állagmegóvásra szorulnak a kerítés hiányos. Az ingatlan a jelenleg érvényben lévő településrendezési eszközök szerint Vt-1 jelű, építési övezetbe tartozik, ahol a legkisebb teleknagyság 500 m2, a legnagyobb beépítési százalék 40 %, az előírt beépítési mód zártsorú beépítés, legnagyobb építménymagasság 6,0 m.
A terület elhelyezkedése, megközelíthetősége, intézményekhez való közelsége és a terület méretbeli adottságai alapján kedvező lehet, egy későbbi sportcsarnok építésére. A vételi szándék szempontjából fontos, hogy a kérdéses ingatlan melletti területek részben, ill. 1/1 arányban önkormányzat tulajdonában vannak, (mellékelt helyszínrajz szerint) melyek együttesen a felajánlott ingatlannal jól hasznosíthatóak.
Hagyatéki eljárás miatt az ingatlanról 2014 október hónapban adó- és értékbizonyítvány készült, mely 8 millió forintban állapította meg annak értékét.

A Képviselő-testület 2014. november 27-i ülésén a 148/2014. (XI.27.) ÖKT határozattal elfogadott 7 millió forintos vételár ajánlatát Mészáros József nem fogadta el.
A fentiek figyelembevételével javaslom a tisztelt Képviselő-testületnek, hogy az esetleges későbbi érdekeltség miatt ajánlatot tegyen, a vételárat maximum 8.000.000,- Ft értékben megállapítva.
…/2014. (XI. 27.) ÖKT határozati javaslat

Sülysáp Város Önkormányzatának Képviselő-testülete az önkormányzat vagyonáról és a vagyongazdálkodás szabályairól szóló 3/2012. (II. 28.) önkormányzati rendelet alapján
1./ 148/2014. (XI. 27.) ÖKT határozatát visszavonja,

2./ a Sülysáp 3862 hrsz.-ú ingatlanra vételi ajánlatot tesz, melynek összege 8.000.000 Ft, azaz nyolcmillió forint.
3./ az ingatlan vételárát az általános tartalék keret terhére biztosítja,

4./ felkéri és felhatalmazza a polgármestert a szükséges intézkedések megtételére, az eladóval történő tárgyalásra és az adásvételi szerződés aláírására.
Határidő: azonnal 
Felelős: polgármester
Sülysáp, 2015. március 27.

Horinka László s.k.

Polgármester
Láttam!

Sülysáp, 2015. április 14.

Kiss Imre s.k.

irodavezető

